ועדת הכלכלה, כנסת 17, פרוטוקול מספר 726, 2008-12-16 09:00

רוברט אילטוב: בוקר טוב, אני מתכבד לפתוח את ישיבת הוועדה, גברת ראובני תציגי את התקנות בבקשה.

חוה ראובני: כפי שנאמר ממכתבו של מר יצחקי מאתמול, עדיין לא גמרנו לענות לכל התשובות לכל התשובות שהועלו בדיון הקודם בנושא הקלנועית ולכן אנחנו מבקשים לא לדון בנושא בשלב הזה.

רוברט אילטוב: כך גם הודענו לנציגי התעשייה כדי שלא יבואו לדיון.

חוה ראובני: כאשר יהיו לנו התשובות הנכונות, נחליט אם אנחנו מגישים את זה מחדש, יש להניח שזו תהיה כבר כנסת חדשה.

לאה ורון: בנוסף לתקנה 1 שעניינה חד משמעית בקלנועית באילו עוד תקנות מדובר, שאתם מבקשים לא לדון בהם.

חוה ראובני: רק בתקנה 1.

חוה ראובני: לפיכך אנחנו מדלגים לתקנה 10, כל מה שבאמצע נדון ואושר בישיבה הקודמת.

חוה ראובני: הנושא בתקנה 10 עוסק במחזירי אור האחוריים שיהיו על כלי רכב כבדים, בהתיישר עם התקינה האירופאית והתקנים העדכניים שקיימים לנושא זה שמטרתן הגברת הנראות של כלי הרכב האלה.

חוה ראובני: עשינו מיון לסוגי רכב שונים לפי נתונים טכניים ואפשרויות הסימון שלהם.

חוה ראובני: "החלפת 10.

חוה ראובני: במקום תקנה 383א לתקנות התעבורה התשכ"א-1961 יבוא: תקנה 383א "לוחות 383א .

חוה ראובני: "(א) ברכב מסוג N2 , שמשקלו הכולל עולה על 7,500 סימון ק"ג, וברכב מסוגN3 ,O3 ו-O4 יותקנו בדופן אחוריים האחורי לוחות סימון על פי דרישות ת"י לרכב 5381.

חוה ראובני: " רכב מסוג N2 הוא רכב מסחרי שמשקלו הכולל מעל 3.5 טון עד 12 טון.

חוה ראובני: אנחנו לא מחילים את התקנה הזו על כל ה- N2 אלא רק מ- 7.5 טון, 3.5 עד 7.5 נשאיר יחד עם הקטנים, בלי החלפת הסימונים.

חוה ראובני: רכב מסוג N3 הוא רכב מסחרי מ- 12 טון עד כמה שהתקנות מאפשרות.

חוה ראובני: O3’ O4 הם הגרורים הכבדים.

חוה ראובני: (ב) ברכב מסוג N1 ו-N2,שמשקלו הכולל עד 7,500 ק"ג, וברכב מסוג M2 ו-M3 יודבקו בצידם האחורי סרטים שהחומר מחזיר האור בהם עומד בדרישות תקן ישראלי ת"י 5381,

חוה ראובני: שאורכם 40 ס"מ לפחות ורוחבם 5 ס"מ לפחות, ומספרם ומיקומם הוא על פי הוראות התקן האמור לגבי לוחות סימון.

חוה ראובני: M2 הוא רכב להובלת נוסעים שמשקלו בין 3.5 טון ל- 5 טון ומסיע בין 8 ל- 16 נוסעים.

חוה ראובני: M3 הוא רכב להסעת נוסעים מעל 5 טון, כמו אוטובוסים.

חוה ראובני: המשותף לשתי תקנות אלה הוא שאנחנו יוצאים משטית הסימון הקיימת ועוברים לשיטת חדשה על פי תקן ישראלי 5381 שנסמך על תקינה אירופאית.

חוה ראובני: בקבוצה הראשונה אנחנו מאמצים את התקן באופן ישיר ולוחות הסימון האחוריים יהיו לפי התקן הזה.

חוה ראובני: ברכבי הסעת נוסעים ובמסחריות הקטנות, טכנית, הדופן האחורית אינה מאפשרת לשים לוחות סימון מהסוג האמור בתקן ולכן אנחנו אומרים להדביק סרטים, אבל החומר מחזיר האור המספר והמיקום של מחזירי האור, כולם יתאימו לתקן, רק שזה לא יהיה בלוחות כמו שמוסדר בתקן אלא בסרטים שמדביקים.

שמעון ולנסקי: אני אנסה להמחיש את זה.

שמעון ולנסקי: באירופה, כל המשאיות הכבדות והנגררים, סמי טריילר ופול טריילר, מסומנים בשתי צורות שונות.

שמעון ולנסקי: הרכב שגורר או המשאית הרגילה מסומנת כך, זה סימון מאד דומה לסימון היום רק שבמקום הרקע הלבן יש רקע צהוב עם החזר אור יותר משמעותי.

שמעון ולנסקי: במחקרים שנעשו הסתבר שהרקע הצהוב מחזיר אור טוב יותר מלבן.

רוברט אילטוב: זה נגד חוקי הפיזיקה.

רוברט אילטוב: ..

שמעון ולנסקי: כנראה שלא.

שמעון ולנסקי: מבחינת החזרי אור , אם תשים לב בצמתים כל הפנסים צהובים ולא לבנים וכאשר התאורה לא כל כך טובה רואים באור צהוב טוב יותר, בצרפת כל התאורה הראשית של הרכב צהובה בגלל שהם כנראה חודרים דרך ערפל יותר טוב.

רוברט אילטוב: לדעתי אין הוכחה ודאית לזה.

שמעון ולנסקי: זה בפירוש נבדק.

שמעון ולנסקי: המשאית מסומנת כך והנגרר מסומן אחרת, מה שיחסוך את כתיבת השלט נגרר.

רוברט אילטוב: אנחנו נראה את השלט אבל אולי האנשים לא יבינו שזה נגרר.

שמעון ולנסקי: אולי לא ביום הראשון אבל במשך הזמן כן, כך זה באירופה.

שמעון ולנסקי: באירופה גם לא מסמנים את רכבי הטרנזיט ובארץ החליטו לסמן אותם על מנת להגדיל את הנראות שלהם.

שמעון ולנסקי: בגלל שהלוחות האלה קשיחים הם לא מתאימים ואז את הרכב ההוא יסמנו כמו שמסמנים היום אבל במדבקות.

שמעון ולנסקי: זה יהיה על כל המוניות, טרנספורטר ועוד.

משה ימיני: זה יכול לבוא על אלומיניום וזה יכול לבוא בסרטים, אפשר לזהות שזה רכב ארוך ושהוא צריך לקחת טווח גדול יותר על מנת לעקוף אותו.

משה ימיני: ישנם רכבים שהדופן האחורית שלהם לא רציפה אז בתקן יש גם אפשרויות שונות שנועדו לפזר את זה על הדופן האחורית.

חוה ראובני: ברכב מסוגT1 וברכב מסוג T3 יותקנו בצידם האחורי טבלאות מחזירות אור כמפורט בפרט 28 בחלק ג' לתוספת השניה.

חוה ראובני: T1 זה טרקטור T3 זו מכונה ניידת, התקן המדובר שעליו הוא מסתמך לא מתייחס בכלל לטרקטורים ולמכונות הניידות ולכן אותם נמשיך לסמן כפיש קיים היום, שזה מה שקיים ממילא בפרט 28 חלק ג לתוספת השנייה, אלו הסרטים מחזירי האור אדום לבן.

חוה ראובני: (ד) על אף האמור בתקנות משנה (א) עד (ג), אם מצאה רשות הרישוי כי המבנה של רכב מסוים אינו מאפשר התקנה של לוחות הסימון או הטבלאות או הדבקת סרטים במקום או באופן שנקבע, רשאית היא להורות כי לוחות הסימון יותקנו או יודבקו באופן או במידה אחרים, הדומים לקבוע בתקנות אלה ככל הניתן בהתחשב במבנה הרכב.

חוה ראובני: יש כלי רכב, רכבי עבודה בעיקר, שיש להם מבנה ייחודי שלא מאפשר עמידה בתקן, אין איפה לשים, לגבי אלה באופן ספציפי לכל אחד ואחד, יקבל היתר מרשותה רישוי לעשות משהו אחר כשהתקנה מנחה את רשות הרישוי שהמשהו האחר יהיה דומה ככל הניתן לתקן ולא נצטרך לבוא לוועדה הזו עם כל מערבל בטון.

חוה ראובני: (ה) לא ינהג אדם ברכב, אלא אם כן כל לוחות הסימון והטבלאות המותקנים עליו וכל הסרטים המודבקים עליו, זהים בצבעם.

חוה ראובני: "

רוברט אילטוב: יש הסתייגויות?

ישי סופר: אני רוצה להבהיר ברשות

ישי סופר: כם את סוגיית הצבע הלבן, שמי ישי סופר, מנהל אגף טכנולוגיות ברשות הלאומית, אני מסכים עם היושב ראש שלבן מחזיר הכי טוב מבחינה פיזיקאלית, אבל היתרון של הצהוב שהוא יותר בולט ומסיח את הדעת יותר וזו הכוונה כאן ואנחנו תומכים במהלך הזה.

אריה גנור: בנוגע להחלה של התקנה - - -

אתי בנדלר: זה בהמשך, בתקנה 15.

רוברט אילטוב: אם אין עוד הערות אני מעלה את זה להצבעה.

רוברט אילטוב: בעד-רוב נגד-אין נמנעים-אין תקנה 10 מאושרת.

חוה ראובני: אני רוצה לחזור לתקנה 3 שדילגנו עליה ועכשיו תהיה מובנת.

חוה ראובני: זה תיקון לתקנה 313.

חוה ראובני: "בתקנה 313 לתקנות העיקריות, תקנת משנה (ד) תימחק".

חוה ראובני: תקנה 313 היום מחייב ברכב שאורכו הכולל עולה על 15.5 מטר להתקין להציב ולהדביק מאחרו שלט שבו כתוב המילים "זהירות רכב ארוך" מכיוון שהתקן מסדיר סימון אחר לאותם כלי רכב אז הדרישה הזו הופכת למיותרת.

רוברט אילטוב: השאלה שלי היא איך הנהגים יידעו על השינוי.

שמעון ולנסקי: נדאג לפרסום, ביקשנו לעשות את טווח המעבר שלוש שנים, הוא יהיה הדרגתי ונדאג לפרסום.

רוברט אילטוב: אם אין הסתייגויות נעבור להצבעה.

רוברט אילטוב: בעד-רוב נגד-אין נמנעים-אין תקנה 3 אושרה.

חוה ראובני: "11.

חוה ראובני: ביטול תקנות 383ב ו- 383 ד'.

חוה ראובני: תקנות 383ב' ו- 383ד' לתקנות העיקריות – בטלות".

חוה ראובני: אלה התקנות הנוכחיות שמסדירות את סימון הנושאים שכעת מוסדרים בבת אחת ב-383א'.

רוברט אילטוב: אני מעלה את זה להצבעה.

רוברט אילטוב: הצבעה בעד-רוב נגד-אין נמנעים – אין תקנה 11 מאושרת

חוה ראובני: תיקון 12.

חוה ראובני: בתקנה 383ו(ב) לתקנות העיקריות, במקום "בתקנה 383א(א)" יבוא תקנה "בתקנה 383א(ג)".

חוה ראובני: 383ו זה תיקון טכני, התקנה שמסדירה את סימון הטרקטורים השתנתה, זה ההתאמה למספור שלה.

רוברט אילטוב: אני מעלה את זה להצבעה הצבעה בעד-רוב נגד-אין נמנעים- אין תקנה 12 מאושרת

חוה ראובני: אני כבר אקצר בתקנה 13.

חוה ראובני: אין צורך ב- (1) ו- (2), זו אי הבנה ביני לבין האנשים הטכניים בשלב הניסוח.

חוה ראובני: אנחנו בדרך כלל עובדים בתיאום אבל מידי פעם כשמחליפים נוסח זה קורה.

חוה ראובני: תיקון 13.

חוה ראובני: בתקנה 383ז לתקנות העיקריות – תקנה (1) בתקנת משנה (ג), במקום "בתקנה 383(א)" יבוא "בתקנה 383א(ג)".

אתי בנדלר: זו תקנה מעניינת, כדאי שתסבירי אותה.

חוה ראובני: זו שוב התאמת ההפניות שבתקנות הקיימות למבנה החדש של הוראות על מחזירי האור.

אתי בנדלר: זו תקנה חשובה שדנה בעגלה רתומה לבהמה.

חוה ראובני: פנו אלינו מעיריית טבריה שיש להם בעיה שהם מפריעים לתנועה ולא יכולים לאכוף אותם.

רוברט אילטוב: הצבעה בעד-רוב נגד-אין נמנעים- אין תקנה 13 מאושרת.

חוה ראובני: תיקון 14.

חוה ראובני: בתוספת השניה לתקנות העיקריות, בחלק ג' - התוספת השניה (1) פרט 11ב - יימחק; חלק ג' לתוספת השנייה באופן כללי הם התקנים שחלים, כל מיני דברים עם דרישות טכניות בגוף התקנות, שצריך לשים כל מיני אביזרים שיש הלם תקנים, אז בתוספת השנייה יש את התקנים.

חוה ראובני: השלט שעכשיו ביטלנו לרכב ארוך, תקנה 313, זה התקן שלו, אם אין שלט אין צורך בתקן.

חוה ראובני: (2) בפרט 16 – בפסקה (2), במקום פסקת משנה(ג) יבוא: "(ג) EC/97/30 ו – EEC/76/758"; בפסקה (3),אחרי פסקת משנה (ה) יבוא: "(ו) EC/97/30 ו- EEC/76/758"; בפסקה (7),במקום פסקת משנה (ב) יבוא: "(ב) EEC/77/539 ו- EC/97/32".

חוה ראובני: (3) בפרט 25 - (א) פסקה (1)- תימחק; פרט 25 עוסק במשולש אזהרה וכאן זו רשימת התקנים שמשולש אזהרה צריך לעמוד בהם.

אתי בנדלר: מה ההבדל בין התקן הישראלי לתקן אליו אתם מפנים?

אתי בנדלר: אצלי רשום תקן ישראלי 5384 שאותו אתם מבקשים לבטל לכן אני מבקשת להבין מה המשמעות של זה.

משה ימיני: 5384 זה התקן שאומץ, עשו רביזיה במכון התקנים וזה התקן שצריך להיות.

אתי בנדלר: אבל את זה אתם מבקשים למחוק.

חוה ראובני: כנראה שעבדנו עם עותק לא מעודכן.

אתי בנדלר: אז אתם חוזרים בכם מהבקשה למחוק.

חוה ראובני: (ב) בפסקה (2), בסופה יבוא "בהתאם לעדכון האחרון"; (ג) פסקה (4)- תימחק.

חוה ראובני: את פסקה (4) אנחנו גם מבקשים למחוק, פסקה (4) מדברת על משולש שיוצר בישראל על דעת הרשות המוסמכת או ששוחרר על דעת אותה רשות ב- 1984.

אתי בנדלר: למה?

חוה ראובני: כי זה כבר משהו שעבר מהעולם.

אתי בנדלר: אבל אלו משולשים שיוצרו בהתאם להרשאה מיוחדת של הרשות המוסמכת במשרד התחבורה.

חוה ראובני: לפני ספטמבר 1984.

חוה ראובני: (4) בפרט 28 – (א) בפרט משנה 1(א), במקום "383א(א)" יבוא "383א(ג)"; (ב) בפרט משנה 1(ב), המילים "383א(ב)" ו-"383ד" - יימחקו; (ג) בפרט משנה 2, במקום "בסעיף 105.

חוה ראובני: 1 בת"י 341" יבוא "בת"י 5381".

חוה ראובני: פרט 28 חוזר לשילוט האחורי, כזכור, פרט 28 מתייחס אך ורק לטרקטורים ולמכונות הניידות שלא מסומנות לפי התקן הזה אלא ממשיכים להיות מסומנים בשיטה הישנה.

חוה ראובני: כאן נדרשות התאמות ניסוח בגלל השינויים בתקנות.

חוה ראובני: את (ג) אנחנו מבקשים לא לאשר.

רוברט אילטוב: סעיף (ג) מתבטל.

רוברט אילטוב: אני מעלה את סעיף 14 עם כל השינויים בכפוף לתיקונים להצבעה.

רוברט אילטוב: הצבעה בעד-רוב נגד-אין נמנעים – אין תקנה 14 מאושרת.

חוה ראובני: תחילה 15.

חוה ראובני: (ב) תחילתן של תקנות 3, 10 עד 13 ו-14(1) ו-(4), לגבי רכב שביום פרסומן (להלן – יום הפרסום) טרם ניתן עליו רישיון רכב – ששה חודשים מיום הפרסום, ולגבי רכב שעד יום הפרסום ניתן עליו רישיון רכב – שלוש שנים מיום הפרסום.

חוה ראובני: זאת אומרת שרק בעוד ששה חודשים, רכבים חדשים שיירשמו, יצטרכו להירשם לפי התקנות החדשות, נותנים ששה חודשי היערכות.

חוה ראובני: לגבי שאר הרכבים, במהלך שלוש השנים הקרובות יצטרכו להחליף את הסימונים האחוריים שלהם.

אתי בנדלר: מה העלויות הכרוכות בהחלפה?

קריאה: עשרות שקלים, משהו כמו 40 ₪, 50 ₪.

עמית חיות: התקופה של שלו שנים היא די ארוכה וקורה לא אחת שרכב מגיע לעשות טסט וצריך להחליף את הלוחיות האחוריות לסימון, השאלה אם בתקופה הזו האם הוא צריך להחליף ללוחיות הישנות או החדשות.

שמעון ולנסקי: הוא לא חייב, ההיגיון אומר שהוא ירצה להחליף חדשים.

אתי בנדלר: אבל אי אפשר לחייב אותו להחליף לחדשים, אם זאת השאלה, אם הוא יכול להשיג חדשים מהדגם הישן, הוא רשאי לעשות זאת.

לאה ורון: מעלים להצבעה רק את 15 (ב) כי 15(א) אושרה בדיון הקודם.

רוברט אילטוב: אני מעלה את זה להצבעה הצבעה בעד-רוב נגד-אין נמנעים – אין תקנה 15 (ב) מאושרת.

רוברט אילטוב: תודה לכולם, הישיבה נעולה.